Fibrator

In fibrator is in elektrysk apparaat dat meganyske trillingen makket. Meast wurdt dan in apparaat bedoeld foar it stimulearjen fan seksuele gefoelens of it gebrûk by in eroatyske massaazje, mar ek yn de yndustry wurde fibrators tapast.

Ut sifers fan de grutste Nederlânske produsinten fan eroatysk ark docht bliken dat mear as ien miljoen stiks seksboartersguod en fibrators yn Nederlân ferkocht wurde.

Der binne fibrators fan hurde en sêfte keunststoffen, mar ek fan metaal. Foar anaal gebrûk besteane smellere fibrators.

Fibrators hawwe meast de foarm fan in pyl (penis), dy't dildo neamd wurde, mar fibrators kinne ek in glêdere en in minder realistyske foarm hawwe.

Kategory:Seksueel helpmiddel